
 COMUNA LIVEZILE

 JUDEŢUL BISTRIŢA-NĂSĂUD                                                                 

                  Anexa nr. 1 
la proiectul de hotărâre nr. 1/03.01.2024, inițiat de Primarul comunei Livezile
REGULAMENT 
 privind decontarea cheltuielilor de deplasare pentru funcţionarii publici și personalul contractual din cadrul aparatului de specialitate al Primarului comunei Livezile și serviciilor coordonate de Consiliul local al comunei Livezile, care au domiciliul în altă localitate decât cea în care îşi desfăşoară activitatea şi cărora nu li se poate asigura o locuinţă de serviciu
 
CAPITOLUL I
DISPOZIŢII GENERALE
Art. 1
(l) Prezentul regulament are ca obiect stabilirea procedurilor și a documentelor justificative ce trebuie prezentate la decont de persoanele implicate, precum și a rolului autorităților administrației publice locale, în vederea decontării contravalorii cheltuielilor de transport ale salariaților aparatului de specialitate al Primarului comunei Livezile și serviciilor coordonate de Consiliul local al comunei Livezile, între localitatea de domiciliu/reședință și localitatea unde se află locul de muncă al acestora, sat Livezile, județul Bistrița- Năsăud..

(2) În înțelesul prezentului regulament, termenii și expresiile folosite au următoarea semnificație:
a) beneficiari - funcționarii publici și personalul contractual din aparatul de specialitate al primarului comunei Livezile și al serviciilor publice de interes local, aflate sub coordonarea Consiliului local al comunei Livezile, îndreptățiți la decontarea cheltuielilor de transport;

b) localitate – în conformitate cu dispozițiile art. 2 alin. (2) din Legea nr. 351/2001 privind aprobarea Planului de amenajare a teritoriului național, secțiunea a IV-a - Rețeaua de localități, cu modificările și completările ulterioare, prin localitate se înțelege: capitala României, municipii, orașe, sate reședință de comună, sate componente ale comunelor și sate aparținând municipiilor și orașelor;

c) localitate de domiciliu reședință - localitatea din mediul urban sau din mediul rural în care persoana are domiciliul/reședința, potrivit documentelor de evidență a populației;

d) cheltuieli de transport – suma de bani achitată de beneficiar pentru deplasarea dus-întors din localitatea de domiciliu/reședință în localitatea unde aceștia își au locul de muncă cu mijloace de transport auto sau tren;

CAPITOLUL II
CONDIȚII SPECIALE 
Art. 2

(1) Consiliul local al comunei Livezile cuprinde în bugetul local sume destinate cheltuielilor de transport ale beneficiarilor, care nu au domiciliul sau reședința în localitatea unde au locul de muncă.

(2) Sumele destinate deplasării beneficiarilor prevăzuți la alin. (1) se asigură din bugetul local.

(3) Fundamentarea, dimensionarea și repartizarea sumelor necesare cheltuielilor de transport pe ordonatori de credite se efectuează în concordanță cu atribuțiile ce revin autorităților administrației publice locale din comuna Livezile, cu prioritățile stabilite de acestea, în vederea funcționării lor și în interesul colectivităților locale respective, prin hotărâre a consiliului local, care cuprinde cel puțin următoarele:

a) suma maximă a cheltuielilor de transport efectuat cu mijloace de transport ale operatorilor de transport autorizați (transport în comun: microbuze, autobuze, etc.);

b) suma maximă a cheltuielilor de transport decontate pentru transportul cu autoturismul proprietate personală sau deținut  legal cu orice titlu;

c) suma maximă a cheltuielilor de transport efectuat cu mijloacele de transport în regim taxi sau mijloacele de transport alternativ efectuat de un operator de transport alternativ autorizat;

d) suma acordată cu titlu de sumă forfetară pentru plata cheltuielilor de transport, în cazul în care se optează pentru această posibilitate.

(4) Consiliul local al comunei Livezile stabilește decontarea sumelor aferente cheltuielilor de transport sau alocă lunar o sumă forfetară pentru asigurarea transportului salariaților între localitatea de domiciliu/reședință și localitatea unde se află locul de muncă al acestora.

Art. 3

(1) Beneficiază de decontarea cheltuielilor de transport salariații care nu au domiciliul sau reședința în satul Livezile, județul Bistrița- Năsăud.

(2) Cheltuielile de transport se decontează doar atunci când distanța ce trebuie parcursă zilnic depășește limita teritorială a localității în care se găsește locul de muncă.

Art. 4

(1) Transportul beneficiarilor poate fi efectuat cu:

a) transport feroviar clasa a 2-a pentru personalul de execuție și clasa 1 pentru personalul de conducere;
b) mijloace de transport ale operatorilor de transport autorizați (transport în comun: microbuze, autobuze, etc.); 

c) mijloacele de transport în regim taxi sau mijloacele de transport alternativ efectuat de un operator de transport alternativ autorizat, doar pentru situații urgente, justificate;

d) autoturismul proprietate personală sau deținut/ă legal cu orice titlu.

(2) Transportul beneficiarilor cu mijloacele de transport ce aparțin autorității administrației publice locale se efectuează gratuit.

CAPITOLUL III
      PROCEDURA
Art. 5
(1) În vederea decontării lunare a cheltuielilor de transport, primarul, prin Compartimentul financiar, analizează cererile pentru decontarea cheltuielilor de transport, având în vedere următoarele elemente:
a) existența cererii prin care se solicită decontarea cheltuielilor de transport, potrivit modelelor  prevăzute în anexele la prezentul regulament, care fac parte integrantă din acesta;

b) domiciliul/reședința solicitantului dovedite cu mențiunile cuprinse în cartea de identitate, potrivit prevederilor Legii nr. 287/2009 privind Codul civil, republicată, cu modificările ulterioare;

c) dacă solicitantul are sau nu domiciliul sau reședința în localitatea unde are locul de muncă, pe baza declarației pe propria răspundere;

d) distanța, în kilometri, între localitatea de domiciliu/reședință și localitatea în care se află situat locul de muncă, conform unor calculatoare de rute;
e) mijlocul de transport cu care se deplasează solicitantul între localitatea de domiciliu și localitatea în care se află situat locul de muncă;

f) valoarea unui abonament lunar pe fiecare tip de mijloc de transport în comun;

g) valoarea biletelor pe fiecare mijloc de transport, numai în următoarele situații: pe ruta respectivă nu se emit abonamente sau beneficiarul utilizează mai multe mijloace de transport în comun;

h) opțiunea beneficiarului privind mijlocul de transport utilizat dintre cele prevăzute la art.4, opțiune care este prioritară;

i) respectarea regulilor pentru decontarea cheltuielilor cu deplasarea, prevăzute la art. 7.

(2) Autoritatea executivă sau ordonatorul de credite analizează și verifică solicitările, aprobă lunar cererile solicitanților și deschide credite pentru efectuarea plăților.

(3) În cazul în care există indicii că solicitantul deține locuință în localitatea în care își are locul de muncă, primarul dispune efectuarea unei verificări în cazul solicitantului respectiv și, pe baza raportului întocmit de către persoanele cu atribuții în acest sens, emite o dispoziție prin care aprobă sau respinge decontarea.

(4) Cererea pentru acordarea sumei forfetare pentru achitarea cheltuielilor de transport se întocmește în nume propriu și se depune la sediul instituției unde își desfășoară activitatea beneficiarul.

Art. 6

(1) În vederea stabilirii sumelor necesare decontării cheltuielilor de transport, în perioada 1- 31 ianuarie a fiecărui an, beneficiarii înștiințează în scris primarul unității administrativ-teritoriale sau ordonatorul de credite că pe parcursul anului vor solicita decontarea cheltuielilor de transport la și de la locul de muncă, cu specificarea nivelului estimat al valorii totale.

Art. 7

(1) Decontarea abonamentelor/biletelor de transport emise de operatorii de transport auto pentru beneficiari se asigură la valoarea acestora.

(2) Sunt acceptate la decont biletele emise zilnic de operatorii de transport numai în situațiile în care pe ruta respectivă nu se emit abonamente sau atunci când beneficiarul utilizează mai multe mijloace de transport în comun.

(3) Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu/reședință a beneficiarului și localitatea în care se află locul de muncă, conform unui calculator de rute.

(4) Decontarea cheltuielilor efectuate cu mijloacele de transport în regim taxi sau mijloacele de transport alternativ efectuat de un operator de transport alternativ autorizat se face doar pentru situații urgente, justificate, pe baza bonului fiscal sau a facturii fiscale emise.

(5) Decontarea cheltuielilor cu efectuarea deplasării se face pentru autoturismul proprietate personală sau deținut/ă legal cu orice titlu, prin primirea contravalorii consumului de carburant necesar pentru parcurgerea distanței celei mai scurte, la echivalentul a 7,5 litri la fiecare 100 km parcurși. Distanța cea mai scurtă dintre localități este distanța calculată pe drumuri publice; pentru stabilirea distanțelor se va utiliza un calculator de rute.

(6) Beneficiarul poate opta pentru primirea unei sume forfetare stabilite potrivit art. 2 alin. (4), la nivelul prevăzut la art. 7 alin. (5). În acest caz, nu este necesară prezentarea documentelor justificative aferente cheltuielilor de transport. 

(7) Beneficiarul face dovada efectuării deplasării cu documentele prevăzute în cererea pentru decontarea lunară a deplasării, anexe la prezentul regulament.

(8) Primarul comunei Livezile are obligația efectuării plății abonamentelor/biletelor și contravalorii transportului efectuat cu autoturismul proprietate personală sau deținut legal cu orice titlu, în luna următoare celei pentru care au fost prezentate documentele justificative.

(9) Primarul comunei livezile, prin compartimentul financiar, răspunde de arhivarea și păstrarea documentelor justificative prezentate la decont.

Art. 8
Decontarea cheltuielilor de transport:
a) se realizează proporțional cu perioada de activitate din cadrul unei luni calendaristice, pe baza pontajului lunar;

b) nu se realizează pe perioada concediilor de odihnă sau a suspendării rapoartelor de serviciu/contractelor individuale de muncă ale beneficiarilor;

      Art. 9

 
Prezentul regulament poate fi modificat şi/sau completat prin hotărâre a consiliului local, în condiţiile legii şi cu respectarea normelor de tehnică legislativă prevăzute de Legea nr. 24/2000, republicată, cu modificările şi completările ulterioare.
Anexa1a
 La Regulamentul privind decontarea cheltuielilor de deplasare pentru funcţionarii publici și personalul contractual din cadrul aparatului de specialitate al Primarului comunei Livezile și serviciilor coordonate de Consiliul local al comunei Livezile, care au domiciliul în altă localitate decât cea în care îşi desfăşoară activitatea şi cărora nu li se poate asigura o locuinţă de serviciu
CERERE

pentru decontarea lunară a navetei

 Către Comuna Livezile, județul Bistrița- Năsăud,

 Domnului /Doamnei Primar, 

Subsemnatul/Subsemnata, . . . . . . . …………….. . . . . , posesor/posesoare al/a B.I./C.I. seria . . . . . . . . . . nr. . . . . . . . . . ., CNP . . . . ………………………. . . . . ., angajat/ă al/a Primăriei comunei Livezile, pe funcţia de . . . . ……. . . . . . , solicit decontarea cheltuielilor cu efectuarea navetei pe luna . . . . . . . . . . anul . . . . . . . . . ., între localitatea ………………….. și sat Livezile, nr. 161, comuna Livezile, județul Bistrița- Năaăsud, unde îmi desfășor activitatea, pe o distanță de ……km,  în sumă de……….lei, reprezentând contravaloarea: 
□ abonamentului;
 □ biletelor de călătorie;
 □ facturilor emise de firma transportatoare;
 □ bonurilor de carburant. 
Ataşez următoarele documente doveditoare: 
□ copie a B.I./C.I.;
 □ adeverinţă emisă de firma transportatoare cu valoarea abonamentului;
 □ copie a certificatului de înmatriculare al autoturismului (dacă este înmatriculat pe numele persoanei solicitante sau al soţului);
 □ împuternicire notarială (dacă autoturismul/ambarcaţiunea este înmatriculat/ă pe numele altei persoane);
 □ contract de comodat (dacă autoturismul/ambarcaţiunea este înmatriculat/ă pe numele altei persoane);
 □ bonuri de carburant.
Declar pe proprie răspundere că nu am domiciliul/ reședința în satul Livezile, comuna Livezile, județul Bistrița- Năsăud

 Data                                                              Semnătura
Anexa1b

 la Regulamentul privind decontarea cheltuielilor de deplasare pentru funcţionarii publici și personalul contractual din cadrul aparatului de specialitate al Primarului comunei Livezile și serviciilor coordonate de Consiliul local al comunei Livezile, care au domiciliul în altă localitate decât cea în care îşi desfăşoară activitatea şi cărora nu li se poate asigura o locuinţă de serviciu
CERERE

pentru decontarea lunară a navetei

 Către Comuna Livezile, județul Bistrița- Năsăud,

 Domnului /Doamnei Primar, 

Subsemnatul/Subsemnata, . . . . . . . …………….. . . . . , posesor/posesoare al/a B.I./C.I. seria . . . . . . . . . . nr. . . . . . . . . . ., CNP . . . . ………………………. . . . . ., angajat/ă al/a Primăriei comunei Livezile, pe funcţia de . . . . ……. . . . . . , solicit decontarea cheltuielilor cu efectuarea navetei  în sistem forfetar, pe luna . . . . . . . . . . anul . . . . . . . . . ., între localitatea ………………….. și sat Livezile, nr. 161, comuna Livezile, județul Bistrița- Năaăsud, unde îmi desfășor activitatea, pe o distanță de ……km,  în sumă de………..reprezentând …% din salariul minim pe economie, conform anexei nr. 2 la Hotărârea Consiliului local al comunei Livezile nr. __________

Ataşez următoarele documente doveditoare: 
□ copie a B.I./C.I.;
Declar pe proprie răspundere că nu am domiciliul/ reședința în satul Livezile, comuna Livezile, județul Bistrița- Năsăud

 Data                                                              Semnătura
                  Anexa nr. 2 

la proiectul de hotărâre nr. 1/03.01.2024, inițiat de Primarul comunei Livezile
 CUANTUMUL SUMELOR ACORDATE CU TITLU DE SUMĂ FORFETARĂ PENTRU PLATA CHELTUIELILOR DE TRANSPORT
 
	Km 

dus-întors
	Procent din salariul de bază minim brut pe ţară garantat în plată pe baza căruia se stabilesc sume forfetare lunare (%)

	0-10
	7



	11-20
	14



	21-40
	36



	41-60
	54



	Peste 61 km
	63

